අන්තර් පළාත් පෞද්ගලික බස් සංගම් දහහතක් බස් වර්ජනයට සහාය පළ කරන්නේ නැතැයි එම සංගමයේ සභාපති සරත් විජිත කුමාර මහතා පවසයි.එක් පෞද්ගලික බස් සංගමයක් ඊයේ (10) මධ්‍යම රාත්‍රියේ සිට බස් වර්ජනය පවත්වන බවට ප්‍රකාශ කළත් වර්ජනය කරන්නේ කුමන හේතුවක් සඳහාද යන්න එම සංගමයවත් නොදන්නා බවද සරත් විජිත කුමාර මහතා වැඩිදුරටත් පැවැසීය.විජිත කුමාර මහතා එසේ පැවැසුවේ නාරාහේන්පිට කාන්තා පර්යේෂණ කේන්ද්‍රයේ ඊයේ පැවැති මාධ්‍ය හමුවකදීය.මෙහිදී අදහස් දැක්වූ විජිත කුමාර මහතා මගී ජනතාව අපහසුතාවයට පත්වන අයුරින් පෞද්ගලික බස් වර්ජනයට අන්තර් පළාත් පෞද්ගලික බස් සංගමය සහය පළ නොකරන බවද පැවැසීය.පෞද්ගලික බස් රථ සංගම් පසුගියදා ජනාධිපති මහින්ද රාජපක්ෂ මහතා හමු වූ අවස්ථාවේ තම සංගම් මුහුණ පාන ගැටලු ඉදිරිපත් කළ විට ඒවාට විසඳුම් ලබාදෙන බවට ප්‍රකාශ කළා.